- Det er godt nok lidt specielt det her. Ej, det er godt nok vildt. Helt vildt... Om få sekunder bliver Camilla Munk sendt af sted fra toppen af Aalborgtårnet. Hun skal glide ned ad en svævebane, så hun lander 70 meter længere nede. - Jeg tror altid, jeg har elsket sådan noget, der er lidt vildt og lidt sjovt. Så jeg tænker, når man har muligheden for at komme op i Aalborgtårnet, så er det da med at gøre det, siger hun. Grænseoverskridende En temmelig grænseoverskridende oplevelse, også selv om hun før har udfordret sig selv. Camilla Munk har tidligere sejlet alene over atlanten og dykket i Caribiens klar hav. Men Aalborgtårnet er altså ikke at kimse ad. - Det er bliver nok en top 5'er, tror jeg, siger hun, før hun kravlede op ad den 55 meter høje stige til udspringspunktet. På toppen var det rettet til en tre'er, og da Camilla Munk havde fået fast grund under fødderne igen, havde hun ikke fortrudt. - Det var helt vildt. Det var virkelig grænseoverskridende at skulle træde ud over det rækværk der. Men så mærker man, at man er spændt ordenligt fast, og man sidder godt i selen, og så går det bare, siger hun. Se tv-indslag om turen op og ned fra Aalborgtårnet i toppen af denne artikel.

Referat:
Camilla Munk og veninden Sarah Byrne var blandt dem, der tog imod Idrætsmødets tilbud om at udfordre egne grænser ved at hoppe ud fra Aalborgtårnet og glide mod jorden 70 meter nede.